CELEX: 32016D1172
Language: et
Date: 2016-07-18 00:00:00
Title: Nõukogu otsus (ÜVJP) 2016/1172, 18. juuli 2016, millega muudetakse otsust 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger)

19.7.2016   
            
            
               ET
            
            
               Euroopa Liidu Teataja
            
            
               L 193/106
            
         NÕUKOGU OTSUS (ÜVJP) 2016/1172,
   18. juuli 2016,
   millega muudetakse otsust 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger)
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 28, artikli 42 lõiget 4 ja artikli 43 lõiget 2,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 16. juulil 2012 vastu otsuse 2012/392/ÜVJP, (1) käivitades Euroopa Liidu ÜJKP missiooni Nigeris, et toetada Nigeri julgeolekuvaldkonna osalejate võimekuse suurendamist võitlemisel terrorismi ja organiseeritud kuritegevusega (EUCAP Sahel Niger).
            
         
               (2)
            
            
               Nõukogu võttis 22. juulil 2014 vastu otsuse 2014/482/ÜVJP, (2) millega pikendati missiooni kuni 15. juulini 2016.
            
         
               (3)
            
            
               Nõukogu võttis 13. juulil 2015 vastu otsuse (ÜVJP) 2015/1141, (3) millega nähti ette lähtesumma kuni 15. juulini 2016. Nõukogu võttis 5. oktoobril 2015 vastu otsuse (ÜVJP) 2015/1780, (4) millega muudeti lähtesummat, pidades silmas täiendavat operatsiooni planeerimist.
            
         
               (4)
            
            
               Poliitika- ja julgeolekukomitee soovitas pärast strateegilist läbivaatamist kohandada ja pikendada missiooni EUCAP Sahel Nigeri volitusi kahe aasta võrra kuni 15. juulini 2018 ning näha ajavahemikuks 16. juulist 2016 kuni 15. juulini 2017 ette lähtesumma.
            
         
               (5)
            
            
               Nigeri Vabariigi valitsus palus oma 19. mai 2016. aasta kirjaga Euroopa Liitu pikendada missiooni EUCAP Sahel Niger volitusi kaheaastase perioodi võrra.
            
         
               (6)
            
            
               Otsust 2012/392/ÜVJP tuleks vastavalt muuta.
            
         
               (7)
            
            
               Missiooni EUCAP Sahel Niger viiakse läbi olukorras, mis võib halveneda ja takistada Euroopa Liidu lepingu artiklis 21 sätestatud liidu välistegevuse eesmärkide saavutamist,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2012/392/ÜVJP muudetakse järgmiselt.
   
               1)
            
            
               Artikkel 2 asendatakse järgmisega:
               „Artikkel 2
               Eesmärgid
               Saheli julgeolekut ja arengut käsitleva Euroopa Liidu strateegia rakendamise kontekstis on missiooni EUCAP Sahel Niger eesmärgiks võimaldada Nigeri ametivõimudel välja töötada ja rakendada oma riiklik julgeolekustrateegia. Samuti on missiooni EUCAP Sahel Niger eesmärgiks aidata kaasa erinevaid terrorismi ja organiseeritud kuritegevusega võitlevaid Nigeri julgeolekuvaldkonna osalejaid ühendava tervikliku, valdkonnaülese, sidusa, jätkusuutliku ja inimõigustel põhineva lähenemisviisi väljatöötamisele. Lisaks abistab missioon Nigeri riiklikel ja kohalikel ametivõimudel ja julgeolekujõududel töötada välja poliitikameetmeid, tehnikaid ja menetlusi, et paremini ohjata ebaseaduslikku rännet ja sellega võidelda.“
            
         
               2)
            
            
               Artikkel 3 asendatakse järgmisega:
               „Artikkel 3
               Ülesanded
               1.   Artiklis 2 sätestatud eesmärkide täitmiseks teeb missioon EUCAP Sahel Niger järgmist:
               
                           a)
                        
                        
                           tugevdab strateegilisel tasandil Nigeri juhtimis-, koostegutsemis- ja plaanimissuutlikkust, toetades samal ajal riikliku julgeolekustrateegia ja seotud piirihalduse strateegiate välja töötamist koostöös teiste asjaomaste osalejatega;
                        
                     
                           b)
                        
                        
                           tugevdab asjaomaste julgeolekujõudude tehnilisi oskusi, mis on vajalikud terrorismi ja organiseeritud kuritegevusega võitlemiseks;
                        
                     
                           c)
                        
                        
                           innustab sisejulgeolekujõudusid tegutsema nii strateegiliselt kui operatiivtasandil, et tugevdada inimressursside, logistika ja väljaõppe poliitikat, mis on seotud võitlusega terrorismi, ebaseadusliku rände ja organiseeritud kuritegevusega, tagamaks missiooni EUCAP Sahel Niger meetmete jätkusuutlikkus, sealhulgas pakkudes projektide kaudu tehnilist toetust;
                        
                     
                           d)
                        
                        
                           tugevdab riiklikul, piirkondlikul ja rahvusvahelisel tasandil koordineerimist terrorismivastase võitluse valdkonnas, võitlust ebaseadusliku rände ja organiseeritud kuritegevusega ning uurib võimalikku panust asjakohasesse piirkondlikku koostöösse, nt G5 Sahel;
                        
                     
                           e)
                        
                        
                           toetades liidu eesmärke rände valdkonnas, abistab Nigeri riiklikke ja kohalikke ametivõime ja julgeolekujõudusid poliitikameetmete, tehnikate ja menetluste välja töötamisel, et paremini ohjata ebaseaduslikku rännet ja sellega võidelda ning vähendada sellega seotud kuritegevuse taset.
                        
                     2.   Missioon EUCAP Sahel Niger keskendub lõikes 1 osutatud tegevustele, mis aitavad kaasa kontrolli parandamisele Nigeri territooriumi üle, muu hulgas koordineerides tegevust Nigeri relvajõududega.
               3.   Missioon EUCAP Sahel Niger ei täida täidesaatvaid ülesandeid.“
            
         
               3)
            
            
               Artikli 13 lõikele 1 lisatakse järgmine lõik:
               „Missiooni EUCAP Sahel Niger tegevusega seonduvate kulutuste katmiseks ette nähtud lähtesumma ajavahemikul 16. juulist 2016 kuni 15. juulini 2017 on 26 300 000 eurot.“
            
         
               4)
            
            
               Artiklis 16 asendatakse teine lõik järgmisega:
               „Seda kohaldatakse 15. juulini 2018.“
            
         Artikkel 2
   Käesolev otsus jõustub selle vastuvõtmise kuupäeval.
   Seda kohaldatakse alates 16. juulist 2016.
   
      Brüssel, 18. juuli 2016
      
         
            Nõukogu nimel
         
         
            eesistuja
         
         F. MOGHERINI
      
   
   
      (1)  Nõukogu 16. juuli 2012. aasta otsus 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger) (ELT L 187, 17.7.2012, lk 48).
   
      (2)  Nõukogu 22. juuli 2014. aasta otsus 2014/482/ÜVJP, millega muudetakse otsust 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger) (ELT L 217, 23.7.2014, lk 31).
   
      (3)  Nõukogu 13. juuli 2015. aasta otsus (ÜVJP) 2015/1141, millega muudetakse otsust 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger) (ELT L 185, 14.7.2015, lk 18).
   
      (4)  Nõukogu 5. oktoobri 2015. aasta otsus (ÜVJP) 2015/1780, millega muudetakse otsust 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger) (ELT L 259, 6.10.2015, lk 21).